CELEX: 52010PC0685
Language: mt
Date: 2010-11-23
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/012 NL/Noord Holland ICT mill-Pajjiżi l-Baxxi)

|

52010PC0685

Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/012 NL/Noord Holland ICT mill-Pajjiżi l-Baxxi)  /* KUMM/2010/0685 finali  */  

	[pic] | IL-KUMMISSJONI EWROPEA |Brussel 23.11.2010KUMM(2010) 685 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/012 NL/Noord Holland ICT mill-Pajjiżi l-Baxxi)MEMORANDUM TA’ SPJEGAZZJONIIl-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (EGF) permezz ta' mekkaniżmu ta' flessibbiltà, bil-limitu massimu annwali ta' EUR 500 miljun li huma addizzjonali għall-intestaturi rilevanti tal-qafas finanzjarju.Ir-regoli applikabbli għall-kontribuzzjonijiet mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fit-8 ta' April 2010, il-Pajjiżi l-Baxxi bagħtu l-applikazzjoni EGF/2010/012 NL/Noord Holland ICT għal kontribut finanzjarju mill-EGF, wara sensji f'żewġ intrapriżi li joperaw fit-Taqsima 46 tan-NACE Reviżjoni 2 ("Negozju bl-ingrossa, għajr ta' vetturi bil-mutur u muturi")[3] fir-reġjun NUTS II ta' Noord Holland (NL32) fil-Pajjiżi l-Baxxi.Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribut finanzjarju skont dan ir-Regolament huma sodisfatti.TAQSIRA TAL-APPLIKAZZJONI U ANALIŻIDejta prinċipali: |Nru ta’ Referenza tal-EGF | EGF/2010/012 |Stat Membru | il-Pajjiżi l-Baxxi |Artikolu 2 | (b) |Intrapriżi kkonċernati | 2 |Ir-reġjun NUTS II | Noord Holland (NL32) |Taqsima tan-NACE Reviżjoni 2 | 46 ("Negozju bl-ingrossa, għajr ta' vetturi bil-mutur u muturi") |Perjodu ta’ referenza | 1.5.2009 – 31.1.2010 |Data ta' bidu għas-servizzi personalizzati | 1.5.2009 |Data tal-applikazzjoni | 8.4.2010 |Sensji matul il-perjodu ta' referenza | 613 |Ħaddiema li ngħataw is-sensja u fil-mira tal-appoġġ | 613 |Nefqa għas-servizzi personalizzati (EUR) | 3 776 693 |Nefqa għall-implimentazzjoni tal-EGF[4] (EUR): | 157 362 |Nefqa għall-implimentazzjoni tal-EGF (%) | 4 |Baġit totali (EUR) | 3 934 055 |Il-kontribuzzjoni tal-EGF (65 %) (EUR) | 2 557 135 |1.  L-applikazzjoni ġiet ippreżentata lill-Kummissjoni fit-8 ta' April 2010 u ssupplimentata b'informazzjoni addizzjonali sal-5 ta' Awwissu 2010.2.  L-applikazzjoni tissodisfa l-kundizzjonijiet ta' intervent mill-EGF kif stabbilit fl-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament.Ir-rabta bejn is-sensji u bidliet strutturali maġġuri fl-andamenti tal-kummerċ dinji minħabba l-globalizzazzjoni jew il-kriżi finanzjarja u ekonomika globali3.  Sabiex tiġi stabbilita r-rabta bejn is-sensji u l-kriżi finanzjarja u ekonomika globali, il-Pajjiżi l-Baxxi argumentaw li s-settur tat-teknoloġiji tal-informazzjoni u l-komunikazzjoni (ICT), b'mod partikolari l-intrapriżi involuti fl-iżvilupp u l-bejgħ ta' ħardwer, intlaqat ħażin mill-kriżi. L-applikant jirreferi għall-waqgħa f'daqqa fil-Pajjiżi l-Baxxi fl-indikatur tal-ICT[5] żviluppat minn Ernst & Young: minn valur ta' madwar 160 f'Awwissu 2008 għal valur ta' madwar 30 f'April 2009. Dan l-indikatur jgħaqqad flimkien ir-riżultati ewlenin tar-riċerka relatati maċ-ċiklu tan-negozju, infiq u bbaġitjar fis-settur tal-ICT. Ċifri globali ċitati fl-applikazzjoni juru li fil-Punent tal-Ewropa t-tkabbir fis-suq tal-ICT kien iktar baxx fl-2009 meta mqabbel mas-snin ta' qabel: rata ta' tkabbir ta' 2,7 % fl-2007, ta' 2 % fl-2008 u ta' 1,2 % fl-2009.4.  L-awtoritajiet Olandiżi jenfasizzaw li fiż-żewġ intrapriżi kkonċernati minn din l-applikazzjoni, il-fatturat waqa' b'mod sinifikanti fl-2009 bħala konsegwenza tal-kriżi finanzjarja u ekonomika globali: għal Getronics it-tnaqqis kien ta' 25 % u għall-HP kien ta' 17 % għat-taqsima tal-PCs u 19 % għat-taqsima tal-istampar.5.  Il-Pajjiżi l-Baxxi jargumentaw ukoll li l-impatt negattiv tal-kriżi finanzjarja u ekonomika globali fuq l-impjiegi fis-settur tal-ICT kien aggravat minn bidliet strutturali fis-suq globali tal-ICT, b'mod partikolari minn delokalizzazzjoni tal-produzzjoni lejn iċ-Ċina u l-Indja. Fl-1996 is-sehem mis-suq tal-pajjiżi tal-OECD[6] f'kummerċ totali fl-ICT kien ta' 88 %; fl-2006 dan is-sehem niżel għal 56 %.Turija tal-għadd ta’ sensji u konformità mal-kriterji tal-Artikolu 2(b)6.  Il-Pajjiżi l-Baxxi ressqu din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006 li jitlob li jkun hemm mill-anqas 500 sensja fuq perjodu ta' disa' xhur f'intrapriżi li joperaw fl-istess Taqsima tan-NACE Reviżjoni 2 f'reġjun wieħed jew f'żewġ reġjuni kontigwi fil-livell tan-NUTS II fi Stat Membru.7.  L-applikazzjoni ssemmi 613-il sensja f'żewġ intrapriżi kklassifikati fit-Taqsima 46 tan-NACE Reviżjoni 2 ("Negozju bl-ingrossa, għajr ta' vetturi bil-mutur u muturi") fir-reġjun NUTS II ta' Noord Holland (NL32) fil-Pajjiżi l-Baxxi tul il-perjodu ta' referenza ta' disa' xhur mill-1 ta' Mejju 2009 sal-31 ta' Jannar 2010. Is-sensji kollha ġew ikkalkolati skont l-ewwel inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura mhux prevedibbli ta’ dawk is-sensji8.  L-awtoritajiet Olandiżi sostnew li sa nofs l-2008 s-suq tal-ICT kien għaddej relattivament sew, bi prospetti ta' tkabbir kemm għall-intrapriżi tal-ICT kif ukoll għas-swieq tal-klijenti tagħhom. Dan ippermetta lis-settur jikkontrobilanċja l-impatt tal-bidliet fl-andamenti tal-kummerċ globali. Il-kriżi ekonomika u finanzjarja rriżultat f'daqqa waħda fi tnaqqis mhux previst fil-baġits ta' investiment relatati mal-prodotti tal-ICT u tnaqqis sinifikanti minħabba f'hekk fil-fatturat tal-intrapriżi tal-ICT.Identifikazzjoni tal-intrapriżi li taw is-sensji u l-ħaddiema li se jingħataw l-għajnuna9.  L-applikazzjoni tikkwota total ta' 613-il sensja li kollha huma fil-mira tal-assistenza fiż-żewġ intrapriżi li ġejjin:Intrapriżi u għadd ta' sensji |Getronics | 371 | HP | 242 |Total ta' intrapriżi: 2 | Total ta' sensji: 613 |10.  It-tqassim tal-ħaddiema li se jingħataw l-għajnuna huwa kif ġej:Kategorija | Għadd | Perċentwali |Irġiel | 398 | 64,9 |Nisa | 215 | 35,1 |Ċittadini tal-UE | 576 | 94,0 |Ċittadini mhux tal-UE | 37 | 6,0 |Età bejn il-15 u l-24 sena | 110 | 17,9 |Età bejn il-25 u l-54 sena | 338 | 55,1 |Età bejn il-55 u l-64 sena | 153 | 25,0 |Età ’l fuq minn 65 sena | 12 | 2,0 |Hemm 24 ħaddiem (3,9 %) bi problema tas-saħħa persistenti jew diżabbiltà inklużi fil-kategoriji hawn fuq.11.  F'termini ta' kategoriji professjonali, it-tqassim huwa kif ġej:Kategorija | Għadd | Perċentwali |Maniġers | 31 | 5,1 |Professjonisti | 275 | 44,9 |Tekniċi | 215 | 35,0 |Ħaddiema ta' appoġġ klerikali | 61 | 9,9 |Ħaddiema fis-servizzi u fil-bejgħ | 31 | 5,1 |12.  Skont l-Artikolu 7 tar-Regolament (KE) Nru 1927/2006, il-Pajjiżi l-Baxxi kkonfermaw li ġiet applikata, u se tkompli tiġi applikata, politika ta' ugwaljanza bejn in-nisa u l-irġiel kif ukoll ta' nondiskriminazzjoni matul l-istadji varji tal-implimentazzjoni tal-EGF u, b'mod partikolari, għall-aċċess fl-EGF.Deskrizzjoni tat-territorju kkonċernat u tal-awtoritajiet u l-partijiet interessati tiegħu:13.  It-territorju kkonċernat mis-sensji fil-provinċja ta' Noord-Holland, reġjun NUTS II NL32. Dan huwa reġjun b'konċentrazzjoni qawwija ta' intrapriżi tal-ICT.14.  L-awtorità responsabbli hija l-Ministeru Olandiż għall-Affarijiet Soċjali u l-Impjiegi u ċ-Ċentru għal kwistjonijiet dwar is-suq tax-Xogħol fis-settur tal-ICT (CA 'Centrum Arbeidsmarktvraagstukken' -ICT). Partijiet interessati oħra involuti huma ICT-Office (għaqda ta' min iħaddem), it-trejdjunjin FNV Bondgenoten, it-trejdjunjin CNV Dienstenbond, it-trejdjunjin De Unie, l-Istitut għall-Iskemi ta' Benefiċċju għall-Impjegati UWV (‘Uitvoeringsinstituut WerknemersVerzekeringen’) WERKbedrijf, il-muniċipalità ta' Amsterdam, iċ-ċentru ta' taħriġ reġjonali ta' Amsterdam, iċ-ċentru ta' taħriġ reġjonali ta' Midden Nederland, Avans Hogeschool u l-uffiċċji ta' riintegrazzjoni.L-impatt mistenni tas-sensji fir-rigward tal-impjiegi lokali, reġjonali jew nazzjonali15.  L-intrapriżi li taw is-sensji jinsabu f'Amsterdam u Amstelveen, li t-tnejn li huma jagħmlu parti mill-istess suq tax-xogħol u entità ekonomika, jiġifieri r-"Randstad". Il-Pajjiżi l-Baxxi jsostnu li s-sensji fiż-żewġ intrapriżi kkonċernati minn din l-applikazzjoni se jiggravaw il-qagħda tal-impjiegi fil-provinċja ta' Noord-Holland, li diġà ddeterjorat bħala konsegwenza tal-kriżi finanzjarja u ekonomika globali:16.  Fl-2008 l-għadd ta' nies qiegħda fil-popolazzjoni attiva f'Noord Holland laħaq it-48 500 u fl-2009 minħabba l-kriżi ekonomika u finanzjarja globali żdied b'minn 20 000 sa 68 300. L-ikbar għadd ta' nies qiegħda fil-popolazzjoni attiva jinsabu fiż-żona ikbar ta' Amsterdam: fl-2008 kien ta' 19 000 u fl-2009 kien ta' 24 500.17.  Barra minn hekk, il-provinċja ta' Noord Holland intlaqtet mis-sensji fis-settur tal-grafika koperti mill-applikazzjonijiet EGF/2009/024 NL/Noord Holland u Zuid Holland Taqsima 58 u EGF/2009/026 NL/Noord Holland u Utrecht Taqsima 18.Pakkett ikkoordinat ta' servizzi personalizzati li jridu jiġu ffinanzjati u tqassim tal-ispejjeż stmati, inkluża l-komplementarjetà tiegħu mal-azzjonijiet iffinanzjati mill-Fondi Strutturali18.  Qed jiġu proposti t-tipi ta’ miżuri li ġejjin, li kollha jingħaqdu biex jiffurmaw pakkett ikkoordinat ta’ servizzi personalizzati mmirati lejn l-integrazzjoni mill-ġdid tal-ħaddiema fis-suq tax-xogħol.19.  Tħarriġ minn xogħol għall-ieħor/akkumpanjament : Dan jirreferi għat-twaqqif ta' programm individwali magħmul apposta biex jiffaċilita l-integrazzjoni mill-ġdid f'impjieg attiv.20.  Ċentri ta' mobilità : Dan ikopri t-twaqqif ta' ċentri ta' mobilità li se jipprovdu akkumpanjament attiv lill-ħaddiema sensjati b'kowċis kemm interni u kemm esterni, faċilitazzjoni tal-applikazzjoni għal impjieg u opportunitajiet ta' taħriġ billi jkunu disponibbli PCs, ħarsa ġenerali lejn ix-xogħlijiet battala.21.  Rikollokament : Dan ikopri l-għoti ta' attenzjoni personali u akkumpanjament għall-ħaddiema sensjati matul il-fażijiet ta' riorjentament vokazzjonali u tqarrib lejn is-suq tax-xogħol.22.  Taħriġ għall-applikazzjoni : Dan ikopri appoġġ għall-abbozzar ta' CV, it-tħejjija ta' ittra ta' applikazzjoni u t-tħejjija ta' intervisti għal xogħol u awtopreżentazzjoni. L-għan hu l-ħaddiema jitħejjew u jkunu akkumpanjati tul il-proċess tal-applikazzjoni.23.  Taħriġ : Dan ikopri miżuri ta' taħriġ bil-ħsieb li tiżdied l-impjegabilità tal-ħaddiema sensjati. Skont is-sitwazzjoni tal-ħaddiem individwali t-taħriġ jista' jikkonsisti minn taħriġ vokazzjonali, l-iżvilupp ta' ħiliet speċifiċi u taħriġ tekniku.24.  Identifikazzjoni tal-impjegabilità : Din għandha l-mira li tidentifika l-interessi u l-preferenzi tal-ħaddiema sensjati, il-valutazzjoni tal-oqsma fejn l-għarfien tagħhom ikun aġġornat kif ukoll dawk li jeħtieġu iktar taħriġ.25.  In-nefqa għall-implimentazzjoni tal-EGF, li hija inkluża fl-applikazzjoni, skont l-Artikolu 3 tar-Regolament (KE) Nru 1927/2006, tkopri l-ġestjoni u l-attivitajiet ta’ kontroll.26.  Is-servizzi personalizzati ppreżentati mill-awtoritajiet Olandiżi huma miżuri attivi tas-suq tax-xogħol fi ħdan l-azzjonijiet eliġibbli stabbiliti fl-Artikolu 3 tar-Regolament (KE) Nru 1927/2006. L-awtoritajiet Olandiżi jistmaw li l-ispejjeż totali ta' dawn is-servizzi huwa ta' EUR 3 776 693 u li l-ispiża għall-implimentazzjoni tal-EGF tkun ta' EUR 157 362 (4 % tal-ammont totali). Il-kontribut totali mitlub mill-EGF huwa ta’ EUR 2 557 135 (65 % tal-ispejjeż totali).Azzjonijiet | Għadd stmat ta’ ħaddiema fil-mira | L-ispiża stmata għal kull ħaddiem fil-mira (EUR) | Spejjeż totali (l-EGF u l-kofinanzjament nazzjonali) (EUR) |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |Tħarriġ minn xogħol għall-ieħor/akkumpanjament (coaching van werk naar werk/begeleiding) | 613 | 760,13 | 465 959,69 |Ċentri ta' mobilità (mobility centres opzet) | 613 | 119,45 | 73 222,85 |Rikollokament | 613 | 4 940,85 | 3 028 741,05 |Taħriġ għall-applikazzjoni (sollicitatietraining) | 50 | 271,48 | 13 574,00 |Taħriġ (educatie) | 223 | 814,43 | 181 617,89 |Identifikazzjoni tal-impjegabilità | 50 | 271,56 | 13 578,00 |Subtotal tas-servizzi personalizzati | 3 776 693 |Nefqa fuq l-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Ġestjoni | 39 340 |Informazzjoni u pubbliċità | 39 341 |Attivitajiet ta' kontroll | 78 681 |Subtotal tan-nefqa għall-implimentazzjoni tal-EGF | 157 362 |Total tal-ispejjez stmati | 3 934 055 |Kontribuzzjoni tal-EGF (65 % tal-ispejjeż totali) | 2 557 135 |27.  Il-Pajjiżi l-Baxxi jikkonfermaw li l-miżuri deskritti hawn fuq huma komplementarji mal-azzjonijiet iffinanzjati mill-Fondi Strutturali. L-awtoritajiet Olandiżi speċifikaw li l-ħaddiema sensjati jistgħu jikkwalifikaw għal żewġ proġetti speċifiċi tal-FSE[7] għall-ħaddiema tas-settur tal-ICT. Il-Pajjiżi l-Baxxi daħħlu fis-seħħ il-mekkaniżmi neċessarji biex jiġi evitat kwalunkwe riskju ta' finanzjament doppju mill-EGF u strumenti finanzjarji oħra tal-UE.Id-data/dati meta nbdew jew meta huwa maħsub li jinbdew servizzi personalizzati għall-ħaddiema affettwati28.  Il-Pajjiżi l-Baxxi bdew joffru s-servizzi personalizzati lill-ħaddiema affettwati inklużi fil-pakkett ikkoordinat propost għall-kofinanzjament lill-EGF fl-1 ta' Mejju 2009. Din id-data, għalhekk, tirrappreżenta l-bidu tal-perjodu ta' eliġibilità għal kwalunkwe assistenza li tista' tingħata mill-EGF.Proċeduri għall-konsultazzjoni mal-imsieħba soċjali29.  Il-Pajjiżi l-Baxxi speċifikaw li ż-żewġ intrapriżi kkonformaw mal-obbligu li jikkonsultaw l-imsieħba soċjali fuq pjan soċjali f'każijiet ta' sensji kollettivi li jaqbżu t-30 sensja. CA-ICT, li huwa magħmul minn rappreżentanti ta' impjegati u min iħaddem, kellu rwol importanti fit-tħejjija tal-miżuri.30.  L-awtoritajiet Olandiżi kkonfermaw li r-rekwiżiti stipulati fil-leġiżlazzjoni nazzjonali u tal-UE dwar sensji kollettivi ġew osservati.Tagħrif dwar azzjonijiet li huma obbligatorji skont il-liġi nazzjonali jew ftehimiet kollettivi31.  Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, fl-applikazzjoni tagħhom l-awtoritajiet Olandiżi:32.  ikkonfermaw li l-kontribuzzjoni finanzjarja mill-EGF ma tissostitwix miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi;33.  urew li l-azzjonijiet jipprovdu appoġġ għal ħaddiema individwali u ma għandhomx jintużaw għar-ristrutturazzjoni ta' kumpaniji jew setturi;34.  ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji tal-UE oħrajn.Is-sistemi ta’ ġestjoni u ta’ kontroll35.  Il-Pajjiżi l-Baxxi nnotifikaw lill-Kummissjoni li l-kontribuzzjoni finanzjarja se tkun ġestita u kkontrollata mill-istess entitajiet li jmexxu u jikkontrollaw il-finanzjament tal-Fond Soċjali Ewropew (FSE) fil-Pajjiżi l-Baxxi.Finanzjament36.  Abbażi tal-applikazzjoni mill-Pajjiżi l-Baxxi, il-kontribuzzjoni proposta mill-EGF għall-pakkett ikkoordinat ta' servizzi personalizzati huwa ta' EUR 2 557 135, li jirrappreżenta 65 % tal-ispiża totali. L-allokazzjoni mill-Fond proposta mill-Kummissjoni hija bbażata fuq l-informazzjoni li l-Pajjiżi l-Baxxi għamlu disponibbli.37.  Meta wieħed jikkunsidra l-ammont massimu possibbli ta' kontribut finanzjarju mill-EGF skont l-Artikolu 10(1) tar-Regolament (KE) Nru 1927/2006, kif ukoll l-ambitu tal-allokazzjoni mill-ġdid ta' approprjazzjonijiet, il-Kummissjoni qiegħda tipproponi li timmobilizza l-ammont totali msemmi hawn fuq mill-EGF, li għandu jiġi allokat taħt l-intestatura 1a tal-qafas finanzjarju.38.  L-ammont propost ta' kontribuzzjoni finanzjarja jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006.39.  Bil-preżentazzjoni ta' din il-proposta sabiex timmobilizza l-EGF, il-Kummissjoni qiegħda tniedi l-proċedura ssemplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità baġitarja dwar il-ħtieġa li jintuża l-EGF u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta għall-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità tal-baġit, tissejjaħ laqgħa formali tat-trijalogu.40.  B’mod separat il-Kummissjoni tippreżenta talba ta' trasferiment sabiex iddaħħal fil-baġit għall-2010 approprjazzjonijiet ta' impenn u ta' pagamenti speċifiċi, kif stipulat fil-Punt 28 tal-Ftehim Interistituzzjonali tas-17 ta' Mejju 2006.Sorsi tal-approprjazzjonijiet tal-ħlas41.  Fl-istat attwali ta' implimentazzjoni, huwa prevedibbli li l-approprjazzjonijiet ta' ħlas disponibbli fl-2010 skont il-linja baġitarja 01.0404 "Programm ta' Qafas għall-Kompetittività u l-Innovazzjoni – Programm ta' intraprenditorjat u innovazzjoni" mhumiex se jintużaw kollha din is-sena.42.  Din il-linja tkopri n-nefqa marbuta mal-implimentazzjoni tal-istrument finanzjarju ta' dan il-programm, li l-għan ewlieni tiegħu huwa li jiffaċilita l-aċċess tal-SMEs għall-finanzi. Bejn it-trasferimenti lejn il-kontijiet fiduċjarji amministrati mill-Fond Ewropew għall-Investiment u l-ħlas lill-benefiċjarji jkun hemm xi ftit dewmien. Il-kriżi finanzjarja għandha effett maġġuri fuq il-previżjonijiet f'termini ta' ħlasijiet għall-2010. Minħabba f'hekk, sabiex jiġu evitati bilanċi eċċessivi fil-kontijiet fiduċjarji, il-metodoloġija għall-kalkolu tal-approprjazzjonijiet ta' ħlas ġiet riveduta, filwaqt li tqiesu l-ħlasijiet mistennija. L-ammont ta' EUR 2 557 135 jista' għalhekk isir disponibbli biex jiġi trasferit.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/012 NL/Noord Holland ICT mill-Pajjiżi l-Baxxi)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[8], u b'mod partikulari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[9], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[10],Billi:(1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi appoġġ addizzjonali għall-ħaddiema li jingħataw is-sensja minħabba bidliet strutturali maġġuri fl-andamenti tal-kummerċ dinji minħabba l-globalizzazzjoni u sabiex jiġu megħjuna fl-integrazzjoni mill-ġdid tagħhom fis-suq tax-xogħol.(2) L-ambitu tal-EGF twessa’ għal applikazzjonijiet imressqa mill-1 ta’ Mejju 2009 biex jinkludi l-appoġġ għall-ħaddiema li ngħataw is-sensja b’riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fi ħdan il-limitu massimu annwali ta’ EUR 500 miljun.(4) Il-Pajjiżi l-Baxxi bagħtu applikazzjoni biex jimmobilizzaw l-EGF, fir-rigward tas-sensji fiż-żewġ intrapriżi li joperaw fit-Taqsima 46 tan-NACE Reviżjoni 2 ("Negozju bl-ingrossa, għajr ta' vetturi bil-mutur u muturi") fir-reġjun NUTS II ta' Noord Holland (NL32) fit-8 ta' April 2010 u ssupplimentawha b'tagħrif addizzjonali sal-5 ta' Awwissu 2010. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta' EUR 2 557 135.(5) L-EGF għandu, għalhekk, jiġi mmobilizzat biex jipprovdi kontribut finanzjarju għall-applikazzjoni mressqa mill-Pajjiżi l-Baxxi.IDDEĊIDEW KIF ĠEJArtikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 2 557 135 f'approprjazzjonijiet għall-impenji u għall-ħlas.Artikolu 2Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406, 30.12.2006, p. 1.[3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1)[4] Skont it-tielet paragrafu tal-Artikolu 3 tar-Regolament (KE) Nru 1927/2006.[5] http://www.ict-barometer.nl.[6] http://www.oecd.org.[7] 2008ESFN226 (perjodu tal-proġett mill-1.4.2009 sal-31.3.2010) u 2008ESFB295 (perjodu tal-proġett mill-1.11.2009 sal-31.10.2010)[8] ĠU C 139, 14.6.2006, p. 1.[9] ĠU L 406, 30.12.2006, p. 1.[10] ĠU C […], […], p. […].